**Baykar Bayraktar TB2** on turkkilaisen Baykarin valmistama aseistettu miehittämätön ilma-alus. Se teki ensimmäisen lentonsa vuonna 2014. Ilma-alusta on käyttänyt Turkin asevoimat, minkä lisäksi sitä on myyty useisiin muihin maihin.

Kehitys
-------

Piirustuksessa.
Bayraktar TB2 on miehittämätön ilma-alus, jota valmistaa turkkilainen Baykar. Turkin asevoimat halusi alkujaan miehittämättömiä ilma-aluksia maan käymässä konfliktissa kurdisepataristien ja etenkin kurdien PKK-järjestön kanssa. Samalla maan haluttiin olevan tällä saralla riippumaton Yhdysvalloista. Turkin presidentti Recep Tayyip Erdoğanin hallinto yritti alkujaan ostaa omia MQ-1 Predator -ilma-aluksiaan Yhdysvalloista. Kauppa tyrehtyi vastustukseen Yhdysvaltain kongressissa, jolloin Turkissa päätettiin aloittaa miehittämättömien ilma-alusten kotimainen valmistus.

Suurta osaa turkkilaisten miehittämättömien ilma-alusten valmistushankkeista johti Selçuk Bayraktar, joka oli nainut presidentti Erdoğanin tyttären Sümeyyen. Hankkeiden pohjalta suunniteltiin Bayraktar TB2. Se lensi ensimmäisellä kokonaan autonomisella lennollaan vuonna 2014, ja samana vuonna alettiin luovuttaa ensimmäiset kappaleet Turkin asevoimille. Seuraavana vuonna aluksesta onnistuttiin laukaisemaan ohjus ensimmäisen kerran.

Käyttö
------

### Turkki ja muut maat

Bayraktar TB2 voitonpäivän sotilasparaatissa Azerbaidžanin Bakussa joulukuussa 2020.
Turkin asevoimat alkoi käyttää Bayraktar TB2-ilma-aluksia kurdikapinallisia vastaan Kaakkois-Turkissa ja Pohjois-Irakissa. Bayraktar TB2 oli hyvin onnistunut, ja se hankaloitti kurdikapinallisten liikkeitä olennaisesti. Myöhemmin Turkki käytti niitä myös operaatioissaan kurdeja vastaan Syyriassa, sekä Tripolin kansainvälisesti tunnustetun hallituksen puolesta Libyassa. Turkki on myynyt Bayraktar TB2-ilma-aluksia myös useisiin eri maihin. Kiinnostuneita ovat olleet esimerkiksi kapinallisia vastaan sotivat Afrikan maat. Drooneja on toimitettu esimerkiksi jihadistien uhkaamiin Nigeriin ja Togoon.

### Ukraina

Ukraina osti ilma-aluksia Turkista vuonna 2018. Sotatoimissa niitä käytettiin Ukrainassa ensimmäisen kerran lokakuussa 2021, jolloin Bayraktar TB2 iski Itä-Ukrainan kapinallisten tykistön asemia vastaan. Helmikuussa 2022 maat sopivat TB2:n valmistamisen aloittamisesta tehtaalla Ukrainassa. Ukrainan mukaan droonia on käytetty myös Venäjän joukkoja vastaan Venäjän hyökättyä Ukrainaan helmikuussa 2022.

Ukrainan asevoimilla oli lokakuussa 2021 kaksitoista Bayraktar TB2:a. Venäjän federaation asevoimien tiedottajan, kenraalimajuri Igor Jevenievitš Konašenkovin mukaan: 24. helmikuuta 2022 mennessä, Ukrainan asevoimat oli menettänyt niistä neljä. Ukraina esitti 2. toukokuuta 2022, että se olisi upottanut kaksi Raptor-luokan venäläistä partioalusta Mustallamerellä, Bayraktar-drooneja käyttäen.

Venäjän asevoimien ilmatorjunta tehostui sodan pitkittyessä, mikä heikensi merkittävästi aluksi onnistuneesti käytetyn Bayraktarin toimintakykyä. Varsinaisten ilmaiskujen sijaan niitä on myöhemmin käyetty lähinnä tiedustelutehtävissä.

### Azerbaidžan

Vuonna 2020 Bayraktar TB2-ilma-aluksia myytiin Azerbaidžaniin, joka samana vuonna kävi sodan Armeniaa ja Vuoristo-Karabahin separatisteja vastaan. Turkkilaiset tiedotusvälineet uutisoivat Azerbaidžanin viranomaisten kehuneen TB2:n kykyjä sodan aikana.

### Käyttäjät

Ukrainan ilmavoimien Bayraktar TB2.
* Turkki
* Azerbaidžan
* Etiopia
* Kirgisia
* Libya
* Marokko
* Niger
* Puola
* Togo
* Tunisia
* Turkmenistan
* Ukraina

Tekniset tiedot
---------------

Lennossa.
*Lähde:* 

**Yleiset ominaisuudet**

* **Pituus:** 0**Virhe lausekkeessa: tunnistamaton välimerkki ",".**.0**Virhe lausekkeessa: tunnistamaton välimerkki ",".**6,5 m
* **Kärkiväli:** &&&&&&&&&&&&&012.&&&&0012 m
* **Korkeus:** 0**Virhe lausekkeessa: tunnistamaton välimerkki ",".**.0**Virhe lausekkeessa: tunnistamaton välimerkki ",".**2,2 m
* **Suurin lentoonlähtöpaino:** &&&&&&&&&&&&0700.&&&&00700 kg

**Suoritusarvot**

* **Suurin nopeus:** 0**Virhe lausekkeessa: tunnistamaton sana "n"**.0**Virhe lausekkeessa: tunnistamaton sana "n"**n. 220 km/h
* **Matkalentonopeus:** 0**Virhe lausekkeessa: tunnistamaton sana "n"**.0**Virhe lausekkeessa: tunnistamaton sana "n"**n. 130 km/h
* **Toimintasäde:** &&&&&&&&&&&&0300.&&&&00300 km
* **Lentoaika:** 27 h
* **Lakikorkeus:** 0**Virhe lausekkeessa: tunnistamaton sana "n"**.0**Virhe lausekkeessa: tunnistamaton sana "n"**n. 7 600 m
* **Siipikuormitus:** &&&&&&&&&&&&0150.&&&&00150 kg/m²

Lähteet
-------

1. 1 2 3  Dan Sabbagh ja Bethan McKernan: Revealed: how UK technology fuelled Turkey's rise to global drone power *The Guardian*. Viitattu 15.2.2022. (englanniksi)
2. 1 2 3 4  History Baykar.  Arkistoitu 15.2.2022. Viitattu 15.2.2022. (englanniksi)
3. 1 2  Turkey's Bayraktar TB2 drone: Why African states are buying them *BBC News*.  25.8.2022. BBC. Viitattu 25.8.2022. (englanniksi)
4. ↑  George Allison: Ukraine uses Bayraktar TB2 drone in combat for first time *UK Defence Journal*. Viitattu 15.2.2022. (englanniksi)
5. ↑  Burak Ege Bekdil: Turkey and Ukraine to coproduce TB2 drones *DefenceNews*. Viitattu 15.2.2022. (englanniksi)
6. ↑  Brett Forrest ja Jared Malsin: Ukraine Says It Used Turkish-Made Drones to Hit Russian Targets *The Wall Street Journal*. Viitattu 27.2.2022. (englanniksi)
7. ↑  Военные РФ сбили боевой вертолет и 4 беспилотника «Байрактар ТБ-2». Конашенков сообщил также об аварии российского штурмовика Су-25 *Информационное агентство АРКА*.  24.2.2022.  (venäjäksi)
8. ↑  Loehrke, Janet & Petras, George: Russian boats sunk by Ukraine drone strikes, military officials report *USA Today*.  2.5.2022. Viitattu 2.5.2022. (englanniksi)
9. ↑  Steinbuch, Yaron: Footage shows Ukrainian drones blasting Russian boats: officials *New York Post*.  2.5.2022. Viitattu 2.5.2022. (englanniksi)
10. ↑  Alia Shoaib: Bayraktar TB2 drones were hailed as Ukraine's savior and the future of warfare. A year later, they've practically disappeared. *Business Insider*. Viitattu 16.3.2024. (englanniksi)
11. ↑  Mehmet Sah Yilmaz ja Ruslan Rehimov: Top Azerbaijan official hails Turkey's Bayraktar drones Anadolu Agency. Viitattu 15.2.2022. (englanniksi)
12. ↑  Oben Mumcuoglu ja Tommy Lund: Factbox: Turkey's Bayraktar TB2 combat drones sales Reuters. Viitattu (englanniksi) 15.2.2022. (englanniksi)
13. ↑  Bayraktar TB2 Baykar.  Arkistoitu 28.10.2021. Viitattu 15.2.2022. (englanniksi)